Petrus Candidus Decembrius
Petrus Candidus Decembrius (natus Papiae scilicet anno 1399 – mortuus est die 12 Novembris 1477 Mediolani), Uberti Decembrii filius et Angeli Camilli Decembrii frater, fuit scriptor et vir publicus Italicus . Decembrius, qui antea scriba a secretis Mediolanensum ducum fuerat, fuit Rei Publicae Ambrosianae praeses. Post rei publicae finem, Francisco Sfortia regnante, proscriptus est et exsul Neapolim ire debuit, ubi apud Alfonsi V curiam operam dedit. Decembrius multa opera de Graeco sermone et Latino sermone in Italicum reddidit.